James Bruce

James Bruce (Kinnaird House, 14 desimber 1730-27 april 1794) wie in Skotsk ûntdekkingsreizger dy't yn Etioopje socht om de boarnen fan de Nyl.

Bruce, in man út in âld Skotsk laach, studearre rjochten yn Edinboarch. Hy boaske mei 24 jier, mar syn frou ferstoar 9 moanne letter al. Dêrnei reizge er in soad, troch Spanje, learde ûnder oaren Arabysk, Amhaarsk en Ge'ez, wie konsul-generaal yn Algiers, en reizge fierders troch Noard-Afrika en it Midden-Easten. Fierders wie er geograaf, astronoom, skiedkundige, botanikus, ornitolooch en kartograaf. Medisinen hie er ek noch ferstân fan.

 Betsjutting 
Bruce seach himsels as de ûntdekker fan de boarnen fan de Nyl, mar dêr wurdt hjoed-de-dei oars oer tocht. Wat hy ûntduts wie de boarne fan de Blauwe Nyl. Yn Khartoem komt lykwols de Wite Nyl dêr by en dy is dúdlik grutter, en it is dêrom ek de oarsprong fan de lêste dy't as de 'boarne fan de Nyl' beskôge wurdt. Boppedat wie Bruce net de earste Jeropeaan dy't dy boarnen fûn. De Spaanske Jezuyt Pedro Paez hie dat al yn 1618 dien. Wol waard de kennis oer Etioopje yn Jeropa folle grutter troch Bruce syn wurk, en by de tiid brocht.

 Reisferslach 
 Travels to Discover the Source of the Nile, In the Years 1768, 1769, 1770, 1771, 1772 and 1773 (1790)

 Literatuer 
 James Boswell (1774), "Some Account of the Very Extraordinary Travels of the Celebrated Mr. Bruce". London Magazine, 43 (augustus–septimber 1774), 388-91, 429-31. Fannijs printe yn Facts and Inventions: Selections from the Journalism of James Boswell, ed. Paul Tankard.  New Haven: Yale University Press, 2014; pp. 45–57.
 Majoar (letter Sir) Francis Bond Head (1830), The Life of Bruce, the African traveller, Londen.
 Sir Robert Lambert Playfair (1877), Travels in the Footsteps of Bruce in Algeria and Tunis. Londen: Kegan Paul. Mei in kar út syn tekeningen.
J. M. Reid (1968), Traveller Extraordinary: The Life of James Bruce of Kinnaird New York, Norton.
 Miles Bredin (2001) The Pale Abyssinian: a life of James Bruce, African explorer and adventurer, Flamingo.

Kategory:Skotsk abbekaat
Kategory:Skotsk diplomaat
Kategory:Skotsk ûntdekkingsreizger
Kategory:Skotsk geograaf
Kategory:Skotsk kartograaf
Kategory:Skotsk astronoom
Kategory:Skotsk skiedkundige
Kategory:Skotsk botanikus
Kategory:Skotsk ornitolooch
Kategory:Skotsk publisist
Kategory:Skotske adel
Kategory:Clan Bruce
Kategory:Skiednis fan Etioopje
Kategory:Persoan berne yn 1730
Kategory:Persoan stoarn yn 1794